คำสั่งนายกรัฐมนตรีคำสั่งนายกรัฐมนตรีที่พิเศษ ๑/๒๕๕๓เรื่องการจัดตั้งศูนย์อำนวยการแก้ไขสถานการณ์ฉุกเฉิน[๑] ตามที่ได้มีประกาศสถานการณ์ฉุกเฉินที่มีความร้ายแรงในเขตท้องที่กรุงเทพมหานครจังหวัดนนทบุรี อำเภอเมืองสมุทรปราการ อำเภอบางพลี อำเภอพระประแดงอำเภอพระสมุทรเจดีย์ อำเภอบางบ่อ และอำเภอบางเสาธง จังหวัดสมุทรปราการอำเภอธัญบุรี อำเภอลาดหลุมแก้ว อำเภอสามโคก อำเภอลำลูกกา และอำเภอคลองหลวงจังหวัดปทุมธานี อำเภอพุทธมณฑล จังหวัดนครปฐม และอำเภอวังน้อย อำเภอบางปะอินอำเภอบางไทร และอำเภอลาดบัวหลวง จังหวัดพระนครศรีอยุธยา แล้ว นั้นเพื่อให้การดำเนินการแก้ไขสถานการณ์ฉุกเฉินเป็นไปอย่างเหมาะสมและมีประสิทธิภาพอาศัยอำนาจตามมาตรา ๗ วรรคสาม วรรคห้า และวรรคหก มาตรา ๘ มาตรา ๙ มาตรา ๑๑และมาตรา ๑๕ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘คณะรัฐมนตรีจึงมีมติให้จัดตั้งศูนย์อำนวยการแก้ไขสถานการณ์ฉุกเฉิน (ศอฉ.)โดยมีองค์ประกอบและอำนาจหน้าที่ของผู้ปฏิบัติงาน ดังนี้ข้อ ๑ให้ศูนย์อำนวยการแก้ไขสถานการณ์ฉุกเฉิน (ศอฉ.) เป็นหน่วยงานพิเศษตามมาตรา ๗วรรคห้า แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘โดยมีผู้ปฏิบัติงาน ดังต่อไปนี้๑.๑ นายสุเทพ เทือกสุบรรณรองนายกรัฐมนตรี ผู้อำนวยการ๑.๒รัฐมนตรีว่าการกระทรวงกลาโหม รองผู้อำนวยการ๑.๓ปลัดกระทรวงกลาโหม ผู้ช่วยผู้อำนวยการ(๑)๑.๔ ผู้บัญชาการทหารสูงสุด ผู้ช่วยผู้อำนวยการ(๒)๑.๕ ผู้บัญชาการทหารบก ผู้ช่วยผู้อำนวยการ(๓)๑.๖ ผู้บัญชาการทหารเรือ ผู้ช่วยผู้อำนวยการ(๔)๑.๗ ผู้บัญชาการทหารอากาศ ผู้ช่วยผู้อำนวยการ(๕)๑.๘ ผู้บัญชาการตำรวจแห่งชาติ ผู้ช่วยผู้อำนวยการ(๖)๑.๙ ปลัดกระทรวงยุติธรรม กรรมการ๑.๑๐ ปลัดกระทรวงมหาดไทย กรรมการ๑.๑๑ปลัดกระทรวงการต่างประเทศ กรรมการ๑.๑๒ ปลัดกระทรวงสาธารณสุข กรรมการ๑.๑๓ ปลัดกระทรวงเทคโนโลยีสารสนเทศ กรรมการและการสื่อสาร๑.๑๔ ปลัดกระทรวงพลังงาน กรรมการ๑.๑๕ อัยการสูงสุด กรรมการ๑.๑๖เลขาธิการคณะกรรมการกฤษฎีกา กรรมการ๑.๑๗ผู้อำนวยการสำนักข่าวกรองแห่งชาติ กรรมการ๑.๑๘ อธิบดีกรมประชาสัมพันธ์ กรรมการ๑.๑๙ผู้อำนวยการสำนักงบประมาณ กรรมการ๑.๒๐อธิบดีกรมป้องกันและบรรเทาสาธารณภัย กรรมการ๑.๒๑ อธิบดีกรมสอบสวนคดีพิเศษ กรรมการ๑.๒๒เลขาธิการสถาบันการแพทย์ฉุกเฉินแห่งชาติ กรรมการ๑.๒๓ผู้ว่าราชการกรุงเทพมหานคร กรรมการ๑.๒๔ ผู้ช่วยผู้อำนวยการรักษาความมั่นคง กรรมการภายในราชอาณาจักร๑.๒๕ผู้ช่วยผู้บัญชาการทหารบก (๑) กรรมการ๑.๒๖ผู้ช่วยผู้บัญชาการทหารบก (๒) กรรมการ๑.๒๗เลขาธิการสภาความมั่นคงแห่งชาติ กรรมการและ เลขานุการ๑.๒๘เลขาธิการกองอำนวยการรักษาความมั่นคง กรรมการและภายในราชอาณาจักร ผู้ช่วยเลขานุการ๑.๒๙ ข้าราชการทหารข้าราชการตำรวจและข้าราชการพลเรือนซึ่งเป็นผู้ปฏิบัติหน้าที่หรือได้รับมอบหมายให้ปฏิบัติหน้าที่ในเขตท้องที่ตามประกาศสถานการณ์ฉุกเฉินที่มีความร้ายแรงข้อ ๒ให้ผู้ปฏิบัติงานในศูนย์อำนวยการแก้ไขสถานการณ์ฉุกเฉิน (ศอฉ.)เป็นพนักงานเจ้าหน้าที่ตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘โดยอยู่ภายใต้การบังคับบัญชาของหัวหน้าผู้รับผิดชอบในการแก้ไขสถานการณ์ฉุกเฉินข้อ ๓ให้ศูนย์อำนวยการแก้ไขสถานการณ์ฉุกเฉิน (ศอฉ.) มีอำนาจหน้าที่ดังต่อไปนี้๓.๑ ปฏิบัติหน้าที่ตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ กฎหมายที่โอนมาเป็นอำนาจหน้าที่ของนายกรัฐมนตรีหรือกฎหมายที่นายกรัฐมนตรีรักษาการ และประกาศของนายกรัฐมนตรี ทั้งนี้เท่าที่จำเป็นในการปฏิบัติงานให้สถานการณ์ฉุกเฉินยุติลง๓.๒ จัดโครงสร้างขององค์กรให้เหมาะสมแก่การปฏิบัติหน้าที่และจัดให้มีหน่วยงานหรือศูนย์ปฏิบัติการเพื่อเป็นองค์กรปฏิบัติการได้ตามที่เห็นสมควร๓.๓ดำเนินการด้านการข่าวและต่อต้านข่าวกรองที่เกี่ยวกับสถานการณ์การก่อความไม่สงบและที่เป็นภัยต่อความมั่นคงของรัฐหรือการปกครองระบอบประชาธิปไตยอันมีพระมหากษัตริย์ทรงเป็นประมุข๓.๔ดำเนินการประชาสัมพันธ์เผยแพร่ข้อมูลข่าวสารที่ถูกต้องตามความเป็นจริงเพื่อเสริมสร้างความเข้าใจอันดีระหว่างรัฐบาล ประชาชน และกลุ่มผู้ก่อความไม่สงบรวมทั้งปฏิบัติการจิตวิทยาที่เกี่ยวข้อง๓.๕ จัดกำลังตำรวจ ทหารและพลเรือนดำเนินการตามแผนรักษาความปลอดภัยบุคคลสำคัญและสถานที่สำคัญต่าง ๆรวมทั้งประสานให้ส่วนราชการหรือหน่วยงานของรัฐที่เกี่ยวข้องซึ่งเป็นเจ้าของสถานที่นั้น ๆ ดำเนินการป้องกันตนเองตามความสามารถเป็นอันดับแรก๓.๖ จัดชุดปฏิบัติการจากตำรวจ ทหารและฝ่ายพลเรือนเข้าระงับการก่อความไม่สงบและช่วยเหลือบรรเทาความเดือดร้อนของประชาชนที่เกี่ยวกับสถานการณ์ฉุกเฉิน๓.๗มอบหมายให้ส่วนราชการและหน่วยงานของรัฐที่เกี่ยวข้อง สนับสนุนกำลังพล งบประมาณวัสดุครุภัณฑ์ ยานพาหนะ และเครื่องมือเครื่องใช้ต่าง ๆเพื่อดำเนินการแก้ไขสถานการณ์ฉุกเฉิน๓.๘ เรียกให้ส่วนราชการหรือหน่วยงานของรัฐข้าราชการ หรือเจ้าหน้าที่ของรัฐที่เกี่ยวข้อง เข้าร่วมประชุม ชี้แจงให้ข้อมูลข่าวสาร จัดส่งเอกสาร หรือดำเนินการอื่นใดตามที่เห็นสมควร๓.๙แต่งตั้งคณะที่ปรึกษาหรือเจ้าหน้าที่เพื่อดำเนินการแก้ไขสถานการณ์ฉุกเฉินได้ตามความจำเป็น๓.๑๐ ดำเนินการอื่น ๆตามที่นายกรัฐมนตรีหรือคณะรัฐมนตรีมอบหมายข้อ ๔ให้พนักงานเจ้าหน้าที่มีอำนาจเช่นเดียวกับพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาเว้นแต่การใช้อำนาจสอบสวนต้องเป็นพนักงานเจ้าหน้าที่ซึ่งเป็นข้าราชการฝ่ายพลเรือนซึ่งดำรงตำแหน่งตั้งแต่ระดับ ๓เจ้าหน้าที่ฝ่ายทหารซึ่งมียศตั้งแต่ร้อยตรี เรือตรี และเรืออากาศตรีหรือเจ้าหน้าที่ฝ่ายตำรวจซึ่งมียศตั้งแต่ร้อยตำรวจตรีขึ้นไปทั้งนี้ตั้งแต่บัดนี้เป็นต้นไปประกาศณ วันที่ ๗ เมษายน พ.ศ. ๒๕๕๓อภิสิทธิ์ เวชชาชีวะนายกรัฐมนตรีปริยานุช/ผู้จัดทำ๑๗มิถุนายน ๒๕๕๓กวินทราดา/ตรวจ๒๖พฤศจิกายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๔๕ ง/หน้า ๓/๗ เมษายน ๒๕๕๓